pythainlp/thai-wiki-dataset-v4 huggingface dataset:
จักรพรรดิโยเซ

จักรพรรดิโยเซ (2 มกราคม ค.ศ. 869 – 23 ตุลาคม ค.ศ. 949) เป็นจักรพรรดิญี่ปุ่นองค์ที่ 57 ตามที่ได้จัดเรียงไว้ในลำดับการสืบราชบัลลังก์แบบดั้งเดิม
รัชสมัยของจักรพรรดิโยเซยาวนานตั้งแต่ ค.ศ. 876 ถึง 884
พระราชประวัติ.
ก่อนขึ้นครองราชบัลลังก์ดอกเบญจมาศ โยเซมีพระนามส่วนพระองค์ ("อิมินะ") ว่า ซาดาอากิระ "ชินโน" (貞明親王)
จักรพรรดิโยเซเป็นพระราชโอรสองค์โตของจักรพรรดิเซวะ พระราชมารดาของพระองคค์คือจักรพรรดินีฟูจิาวระ โนะ ทาไกโดะ ผู้เป็นที่รู้จักในอีกพระนามหนึ่งว่า จักรพรรดินีนิโจ หลังการสละราชสมบัติของจักรพรรดิเซวะ พระราชมารดาของโยเซเป็นพี่สาวของฟูจิวาระ โนะ โมตตสึเนะ ผู้ที่มีบทบาทสำคัญต่อชีวิตของจักรพรรดิวัยหนุ่ม
โยเซมีพระราชโอรสธิดารวม 9 พระองค์ที่ประสูติหลังพระองค์สละราชสมบัติ
กล่าวกันว่าพระองค์มีอาการไม่มั่นคงทางจิตใจหลังขึ้นครองราชย์เมื่อยังทรงพระเยาว์ พระองค์มุ่งมั่นในด้านบทกวีวากะในช่วงบั้นปลายชีวิต บทกวีวากะอันโด่งดังของพระองค์แสดงถึงความรักที่เพิ่มมากขึ้นของพระองค์ซ้อนทับภาพการไหลของแม่น้ำ
รัชสมัยของโยเซ.
ปีในรัชสมัยโยเซมีมากกว่าหนึ่งชื่อศักราชหรือ "เน็งโง" ในช่วงนี้ ธรรมเนียมการตั้งชื่อศักราชด้วยลางดีได้เปลี่ยนไป ชื่อของยุคสมัยอาจถูกเลือกมาเพื่อจำกัดผลกระทบของสิ่งเลวร้าย
พระมเหสีและพระราชโอรสธิดา.
พระมเหสี (ฮิ): เจ้าหญิงคันชิง (簡子内親王; สวรรคต ค.ศ. 914) พระราชธิดาองค์ที่ 2 ในจักรพรรดิโคโก
พระมเหสี (ฮิ): เจ้าหญิงยาซูโกะ (綏子内親王; สวรรคต ค.ศ. 925) พระราชธิดาองค์ที่ 3 ในจักรพรรดิโคโก
พระมเหสี (ฮิ): เจ้าหญิง"เคียวโกะ" (姣子女王; สวรรคต ค.ศ. 914) พระธิดาในเจ้าชายโคเรตาดะ
นางพระกำนัล: ธิดาในฟูจิวาระ โนะ โทนางะ
นางพระกำนัล: ธิดาจากตระกูลคิ
นางพระกำนัล: ธิดาในโทโมะ ยาซูฮิระ
นางพระกำนัล: ธิดาจากตระกูลซาเอกิ
รายชื่อนักวิทยาศาสตร์ที่นำมาใช้เป็นชื่อธาตุ

บทความนี้เกี่ยวกับ รายชื่อนักวิทยาศาสตร์ที่นำมาใช้เป็นชื่อธาตุ เฉพาะธาตุแกโดลิเนียมและซาแมเรียมที่พบในธรรมชาติ ส่วนธาตุอื่นทั้งหมดเป็นธาตุสังเคราะห์
ตาราง.
ธาตุต่อไปนี้ตั้งตามชื่อนักวิทยาศาสตร์
<br>
ธาตุต่อไปนี้ตั้งตามชื่อบุคคลที่ไม่ใช่นักวิทยาศาสตร์
พาราโบลา

พาราโบลา  คือ ภาคตัดกรวยที่เกิดจากการตัดกันระหว่างพื้นผิวกรวยด้วยระนาบที่ขนานกับเส้นกำเนิดกรวย (generating line) ของพื้นผิวนั้น พาราโบลาสามารถกำหนดเป็นด้วยจุดต่าง ๆ ที่มีระยะห่างจากจุดที่กำหนด คือ จุดโฟกัส (focus) และเส้นที่กำหนด คือ เส้นไดเรกตริกซ์ (directrix)
พาราโบลาเป็นแนวคิดที่สำคัญในทฤษฎีคณิตศาสตร์ อย่างไรก็ดี พาราโบลาสามารถพบได้บ่อยมากในโลกภายนอก และสามารถนำไปใช้เป็นประโยชน์ในวิศวกรรม ฟิสิกส์ และศาสตร์อื่น ๆ
พาราโบลามีหลายรูปชนิด เช่น กรวยคว่ำ กรวยหงาย บางทีตัดผ่าน 2 ช่อง บางทีตัดผ่าน 4 ช่อง แล้วแต่สมการที่มีการกำหนดมา ซึ่งจะเป็นชนิดใดก็ได้แต่ไม่สามารถเป็นเส้นตรง ๆ ได้เพราะจะไม่เรียกว่าพาราโบลา
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ยาโนช อาแดร์

ยาโนช อาแดร์  เป็นนักกฎหมายและนักการเมืองชาวฮังการีซึ่งดำรงตำแหน่งประธานาธิบดีฮังการีตั้งแต่ ค.ศ. 2012 ถึง ค.ศ. 2022 เขาเป็นนักการเมืองเก่าแก่ของพรรคฟิแด็สซึ่งเป็นพรรคการเมืองฝ่ายขวา ในฐานะตัวแทนของพรรค เขาเข้าร่วมการพูดคุยโต๊ะกลมของฮังการีในช่วงสิ้นสุดของระบอบคอมมิวนิสต์ในฮังการีใน ค.ศ. 1989 เขาเป็นสมาชิกสมัชชาแห่งชาติของฮังการีตั้งแต่ ค.ศ. 1990 ถึง ค.ศ. 2009 และดำรงตำแหน่งโฆษกตั้งแต่ปี ค.ศ. 1998 ถึง ค.ศ. 2002 เขาเป็นประธานการประชุมของพรรคฟิแด็สชั่วคราวระหว่าง ค.ศ. 2002 ถึง ค.ศ. 2003 เขาดำรงตำแหน่งหัวหน้ากลุ่มรัฐสภาของพรรคฟิแด็สระหว่าง ค.ศ. 2002 ถึง ค.ศ. 2006
อาแดร์ได้รับเลือกเป็นสมาชิกรัฐสภายุโรประหว่างการเลือกตั้งรัฐสภายุโรปใน ค.ศ. 2009 เขาดำรงตำแหน่งรองประธานคณะกรรมาธิการสิ่งแวดล้อม สาธารณสุข และความปลอดภัยด้านอาหารของรัฐสภายุโรปตั้งแต่เดือนมกราคมถึงเดือนพฤษภาคม ค.ศ. 2012 อาแดร์ดำรงตำแหน่งประธานาธิบดีฮังการี หลังจากที่พาล ชมิต ผู้ดำรงตำแหน่งก่อนหน้าเขาลาออกเนื่องจากการโต้เถียงเรื่องการลอกเลียน ยาโนช อาแดร์เป็นประมุขแห่งรัฐคนแรกนับตั้งแต่อาร์ปัด กอนซ์ที่ได้รับการเลือกตั้งใหม่และสามารถดำรงตำแหน่งครบสองวาระได้สำเร็จ เขาไม่มีสิทธิ์ลงสมัครในการดำรงตำแหน่งวาระที่สาม ผู้ที่สืบตำแหน่งต่อจากเขาคือคาทาลิน โนวัก เพื่อนนักการเมืองจากพรรคฟิแด็ส
อังเกลา ฮิตเลอร์

อังเกลา ฟรันท์ซิสคา โยฮันนา ฮัมมิทช์  หรือชื่อเกิดคือ อังเกลา ฮิตเลอร์ เป็นพี่สาวต่างมารดาของอดอล์ฟ ฮิตเลอร์ เธอเป็นลูกสาวของอาล็อยส์ ฮิตเลอร์กับภรรยาคนที่สอง Franziska Matzelsberger มีน้องชายชื่อ อาล็อยส์ ฮิตเลอร์ (ผู้ลูก) แต่ต่อมาแม่ของเธอเสียชีวิต เธอกับน้องชายได้ถูกรับการเลี้ยงดูจากคลารา ฮิตเลอร์ ภรรยาคนที่สามของอาล็อยส์และเป็นมารดาของอดอล์ฟ ฮิตเลอร์ หลังจากอาล็อยส์ กับคลารา ฮิตเลอร์ได้เสียชีวิตไปแล้ว เธอได้กลายเป็นผู้ปกครองดูแลของฮิตเลอร์ตลอดมาทำให้เธอกลายเป็นญาติคนเดียวที่ใกล้ชิดของอดอล์ฟ ฮิตเลอร์
อังเกลา ฮิตเลอร์แต่งงานมาสองครั้ง ครั้งแรกกับนายเลโอ รูด็อล์ฟ เราบัล เธอมีลูกชายคนแรกคือเลโอ รูด็อล์ฟ เราบัล ผู้ลูก ลูกสาวคนที่สอง เกลี เราบัล ลูกชายคนที่สามคนสุดท้อง Elfriede (Friedl) เราบัล สามีของเธอเสียชีวิตในปี 1910 ต่อมาเธอได้แต่งงานกับสถาปนิก ศาสตราจารย์มารติน แฮมมิซแต่สามีของเธอได้ฆ่าตัวตาย หลังจากความพ่ายแพ้สงครามของเยอรมนี
หลังสงคราม เธอได้ถูกคุมตัวและสอบถามเกี่ยวกับประวัติของฮิตเลอร์จากสัมพันธมิตรตะวันตกแต่เธอไม่ได้มีส่วนเกี่ยวข้องกับการฆ่าล้างเผ่าพันธุของนาซีเลยและได้รับการปล่อยตัวให้เป็นอิสระ ต่อมาเธอได้เสียชีวิตเมื่อวันที่ 30 ตุลาคม 1949 ณ ฮันโนเฟอร์ เยอรมนีตะวันตก
ฮันส์ เครพส์ (นายพลแวร์มัคท์)

พลเอกทหารราบ ฮันส์ เครพส์  เป็นนายทหารบกชาวเยอรมันในช่วงก่อนและหลังสงครามโลกครั้งที่สอง เขาดำรงตำแหน่งเสนาธิการกองทัพบกเยอรมันในช่วงที่กรุงเบอร์ลินถูกบุก 
ในปี 1936-1941 พันเอกเครพส์ดำรงตำแหน่งผู้ช่วยทูตฝ่ายทหารประจำกรุงมอสโก ต่อมาในปี 1942 เขาเลื่อนยศเป็นพลตรีและดำรงตำแหน่งเสนาธิการกองทัพที่ 9 ต่อมาในเดือนกุมภาพันธ์ 1943 เป็นเสนาธิการกลุ่มทัพกลางและได้เลื่อนยศเป็นพลโท ต่อมาในเดือนสิงหาคม 1944 เป็นเสนาธิการกลุ่มทัพ B และเลื่อนยศเป็นพลเอกทหารราบ ซึ่งต่อมามีคำสั่งให้เขาเป็นรักษาการเสนาธิการกองทัพบก
1 พฤษภาคม 1945 พลเอกเครพส์ในฐานะรักษาการเสนาธิการกองทัพบกเยอรมัน และผู้สามารถพูดภาษารัสเซีย ได้รับมอบอำนาจจากโยเซ็ฟ เกิบเบิลส์ นายกรัฐมนตรีเยอรมนี เข้าพบนายพลวาซีลี ชุยคอฟของกองทัพแดง เพื่อแจ้งข่าวว่าฮิตเลอร์ฆ่าตัวตายแล้ว และต้องการสงบศึกแบบมีเงื่อนไข แต่ไม่เป็นผล จากนั้น เครพส์ได้กระทำอัตวินิบาตกรรมที่ฟือเรอร์บุงเคอร์ในวันที่ 2 พฤษภาคม
แฮร์มัน เฟเกอไลน์

ฮันส์ อ็อทโท เกออร์ค แฮร์มัน เฟเกอไลน์  เป็นผู้บัญชาการระดับสูงของหน่วยวัฟเฟิน-เอ็สเอ็สแห่งนาซีเยอรมนี เขาเป็นหนึ่งในคณะผู้ติดตามของฮิตเลอร์และมีศักดิ์เป็นน้องเขยของเอฟา เบราน์ ภริยาของฮิตเลอร์
เดิมเขาเป็นทหารใน "ไรชส์แวร์" ก่อนที่จะโอนย้ายมาสังกัดหน่วยเอ็สเอ็สใน ค.ศ. 1933 และกลายเป็นหัวหน้าหน่วยพลม้าของเอ็สเอ็ส ต่อมาใน ค.ศ. 1939 เฟเกอไลน์เป็นหนึ่งในผู้บัญชาการในการบุกครองโปแลนด์ โดยเป็นผู้บัญชาการกองพันเอ็สเอ็สในกรุงวอร์ซอ หลังจากนั้น ในเดือนพฤษภาคม ค.ศ. 1940 เขาก็เข้าร่วมยุทธการที่เบลเยียมและยุทธการที่ฝรั่งเศสในฐานะสมาชิกของหน่วย "SS-Verfügungstruppe" (ต่อมาถูกเปลี่ยนชื่อเป็น "วัฟเฟิน-เอ็สเอ็ส") ทังนี้ในปี ค.ศ. 1941 หน่วยทหารในบัญชาของเขาได้ทำให้พลเรือนในเบลารุสซึ่งเป็นแนวรบด้านตะวันออกเสียชีวิตถึง 17,000 คน
เมื่อเขาได้รับบาดเจ็บจากการปฏิบัติหน้าที่ใน ค.ศ. 1943 เขาก็ได้รับคำสั่งจากไฮน์ริช ฮิมเลอร์ ให้ไปเป็นผู้แทนของเอ็สเอ็สประจำสำนักงานใหญ่ของฮิตเลอร์ เฟเกอไลน์เป็นหนึ่งในผู้รอดชีวิตจากแผนลอบสังการฮิตเลอร์เมื่อ 20 กรกฎาคม ค.ศ. 1944 เขาเป็นหนึ่งในเจ้าหน้าที่ที่ประจำอยู่ใน "ฟือเรอร์บุงเคอร์" ในกรุงเบอร์ลินช่วงปลายสงคราม เมื่อเรื่องที่ฮิมเลอร์กำลังเจรจากับฝ่ายสัมพันธมิตรถูกบีบีซีแฉในวันที่ 28 เมษายน ค.ศ. 1945 เฟเกอไลน์ได้พยายามหลบหนีและถูกยิงเสียชีวิตในวันนั้น เป็นเวลาสองวันก่อนที่ฮิตเลอร์จะยิงตัวตาย
กุหลาบขาว

ขบวนการกุหลาบสีขาว คือกลุ่มขบวนการที่ไม่ใช้ความรุนแรง, ปัญญา และต่อต้านของกลุ่มนักศึกษาและอาจารย์ในมหาวิทยาลัยมิวนิก เยอรมนีที่มีความคิดต่อต้านระบอบเผด็จการฟาสซิสต์ของอดอล์ฟ ฮิตเลอร์และพรรคนาซี พวกเขาได้ปฏิบัติการตั้งแต่เดือนมิถุนายน ปี 1942 ด้วยการแจกใบปลิวและติดสื่อที่มีเนื้อหาการต่อต้านรัฐบาลพรรคนาซี,แจ้งข่าวความพ่ายแพ้ของกองทัพเยอรมัน(เวร์มัคท์)จากยุทธการต่างๆในสงครามโลกครั้งที่สองที่รัฐบาลนาซีได้พยายามปกปิดให้กับประชาชนชาวเยอรมันรับรู้ รวมทั้งการประณามการฆ่าล้างเผ่าพันธุ์ของนาซีหรือฮอโลคอสต์ แต่ต้องจบลงด้วยการจับกลุ่มแกนนำทั้งหมดโดยพวกเกสตาโพในเดือนกุมภาพันธ์ ปี 1943 กลุ่มแกนนำและสมาชิกคนอื่นๆและผู้สนับสนุนที่มีความเกี่ยวข้องในการแจกใบปลิวได้ถูกนำตัวไปพิจารณาคดีที่ไม่เป็นธรรมของโฟล์คซดกริชท์ชอฟ ("ศาลประชาชน") หลายคนถูกตัดสินประหารชีวิตและถูกจำคุก ในอีกหลายสิบปีหลังสงคราม เยอรมนีได้ประกาศยกย่องว่า เป็นขบวนการที่มีความกล้าหาญในการเรียกร้องต่อต้านนาซีด้วยหลักอหิงสาคือไม่ใช่ความรุนแรงใดๆเลย
จักรพรรดิโคโก

จักรพรรดิโคโก (ค.ศ. 830 – 17 กันยายน ค.ศ. 887) เป็นจักรพรรดิญี่ปุ่นองค์ที่ 58 ตามที่ได้จัดเรียงไว้ในลำดับการสืบราชบัลลังก์แบบดั้งเดิม
โคโกครองราชย์ใน ค.ศ. 884 ถึง 887
เรื่องราวแบบดั้งเดิม.
พระองค์มีพระนาม ("อิมินะ") ก่อนขึ้นครองราชบัลลังก์ดอกเบญจมาศเป็น โทกิยาซุ ชินโน  หรือ "โคมัตสึ-เทอิ" บางครั้งมีการระบุในภายหลังเป็น "จักรพรรดิโคมัตสึ" ทำให้จักรพรรดิโกะ-โคมัตสึนำพระนามนี้ไปใช้ ("โกะ-" หมายถึง "หลัง" ทำให้พระนามนี้มีความหมายว่า "จักรพรรดิโคมัตสึองค์หลัง" หรือ "จักรพรรดิโคมัตสึที่ 2")
โทกิยาซุ "ชินโน" เป็นพระราชโอรสองค์ที่สามในจักรพรรดินิมเมียว ส่วนพระราชมารดามีพระนามว่าฟูจิวาระ โนะ ซาวาโกะ
โคโกมีพระมเหสีรวม 4 พระองค์และมีพระราชโอรสธิดารวม 41 พระองค์
เหตุการณ์ในพระชนมชีพของโคโก.
จักรพรรดิโคโกขึ้นสืบราชบัลลังก์ต่อจาก จักรพรรดิโยเซ ที่ถูกปลดออกจากราชบัลลังก์เมื่อวันที่ 4 มีนาคม ค.ศ. 884 โดยได้มีการประกอบพิธีราชาภิเษกขึ้นที่ พระราชวังหลวงเฮอัง ในอีก 19 วันต่อมาคือเมื่อวันที่ 23 มีนาคม ค.ศ. 884
จักรพรรดิโคโกเสด็จสวรรคตเมื่อวันที่ 17 กันยายน ค.ศ. 887 ที่พระราชวังหลวงเฮอังขณะพระชนมายุได้ 57 พรรษาหลังจากครองสิริราชสมบัติได้เพียง 3 ปีโดยมีเจ้าชายซะดะมิพระราชโอรสองค์ใหญ่ขึ้นสืบราชบัลลังก์เป็น จักรพรรดิอุดะ
ศักราชในรัชสมัยโคโก.
ปีในรัชสมัยโคโกมีมากกว่าหนึ่งชื่อศักราชหรือ "เน็งโง"
วงกลมแอนตาร์กติก

วงกลมแอนตาร์กติก คือส่วนที่อยู่ไปทางขั้วโลกใต้มากที่สุดของ 5 วงกลมหลักของวงกลมละติจูดในแผนที่โลก พื้นที่ในบริเวณวงกลมขั้วโลกใต้นี้เป็นที่รู้จักในชื่อแอนตาร์กติก ด้านใต้ของวงกลมแอนตาร์กติกนี้ จะมีเหตุการที่ดวงอาทิตย์อยู่เหนือขอบฟ้า 24 ชั่วโมงต่อเนื่อง อย่างน้อยปีละ 1 ครั้ง ทำให้มองเห็นดวงอาทิตย์ในเวลากลางคืน และอย่างน้อยปีละ 1 ครั้งที่ดวงอาทิตย์จะไม่โผล่พ้นขอบฟ้าเป็นเวลาต่อเนื่องตลอด 24 ชั่วโมง ทำให้ไม่เห็นดวงอาทิตย์ในเวลากลางวัน ซึ่งเหตุการณ์นี้เกิดขึ้นกับบริเวณขั้วโลกเหนือ ที่วงกลมอาร์กติกด้วย
ตำแหน่งของวงกลมแอนตาร์กติกยังไม่ใช่พิกัดคงที่  จนถึง 9 ธันวาคม 2559 พิกัดอยู่ที่ตำแหน่ง 66°33′46.5″ ด้านใต้ของเส้นศูนย์สูตร ทั้งนี้ละติจูดขึ้นอยู่กับการเอียงของโลก ซึ่งมีค่าไม่คงที่ ผันแปรประมาณ 2 องศา ในรอบ 41,000 ปีที่ผ่านมา เป็นผลมาจากแรงกระทำของการโคจรของดวงจันทร์ ทำให้วงกลมแอนตาร์กติกเลื่อนลงใต้ไปเรื่อย ๆ ด้วยความเร็วประมาณปีละ 15 เมตร
ภูมิศาสตร์.
เส้นรอบวงของวงกลมแอนตาร์กติกมีขนาดเกือบ พื้นที่ใต้วงกลมมีขนาดประมาณ และครอบคลุมพื้นที่ผิวโลกเกือบร้อยละ 4 ทวีปแอนตาร์กติกาส่วนใหญ่อยู่ในวงกลมแอนตาร์กติก
อิม ซู-จ็อง

อิม ซู-จ็อง (ฮันกึล: 임수정; เกิด: 11 กรกฎาคม ค.ศ. 1979 ที่กรุงโซล) นักแสดงหญิงที่มีชื่อเสียงชาวเกาหลีใต้ เข้าสู่วงการบันเทิงด้วยการถ่ายแบบในนิตยสารวัยรุ่นหลายฉบับ ก่อนจะโด่งดังจากภาพยนตร์สยองขวัญเรื่อง "A Tale of Two Sisters" ในปี ค.ศ. 2003 และซีรีส์เรื่อง "I'm Sorry, I Love You" ในปี ค.ศ. 2004 
และยังมีหลายผลงานทั้งภาพยนตร์และซีรีส์ เช่น "Sad Movie" ในปี ค.ศ. 2006, "Happiness" ในปี ค.ศ. 2007, "Cyborg She" ในปี ค.ศ. 2008, "Come Rain, Come Shine" ในปี ค.ศ. 2011 และ"Perfect Proposal" ในปี ค.ศ. 2015 เป็นต้น
นอกจากนี้แล้วยังได้แสดงในภาพยนตร์สั้นไทยเรื่อง "ภูเก็ต" ในปี ค.ศ. 2009 คู่กับสรพงษ์ ชาตรี นักแสดงชาวไทย ที่มาถ่ายทำกันในประเทศไทยเป็นเวลาสองสัปดาห์อีกด้วย
โนเวย์โฮเซ

เลวิส วาเลนซูลา จูเนียร์ (Levis Valenzuela Jr.) เกิด 30 พฤษภาคม ค.ศ. 1988 เป็นนักมวยปล้ำอาชีพชาวโดมินิกัน-อเมริกันที่เซ็นสัญญากับ WWE เปิดตัวกับค่ายพัฒนาทักษะ NXT ภายใต้ชื่อ โนเวย์โฮเซ (No Way Jose)
เจเนรัลไดนามิกส์ F-16XL

เจเนรัลไดนามิกส์ F-16XL (General Dynamics F-16XL) เป็นเครื่องบินขับไล่สาธิตเทคโนโลยีที่ออกแบบและสร้างโดยเจเนรัล ไดนามิกส์ โดยพัฒนาต่อจาก F-16 ไฟทิงฟอลคอน โดย F-16XL มีลักษณะปีกเป็นรูปทรงสามเหลี่ยม (Delta) F16XL ได้เข้าประกวดเครื่องบินขับไล่ให้กับกองทัพอากาศสหรัฐ แต่ได้พ่ายแพ้ให้กับ F-15E สไตรค์อีเกิล หลายปีหลังจากนั้นเครื่องต้นแบบทั้ง2ลำได้ถูกจัดเก็บไว้ที่ฐานทัพอากาศเอ็ดเวิร์ด
ยาโนช กาดาร์

ยาโนช กาดาร์  เป็นผู้นำคอมมิวนิสต์ฮังการีและเป็นเลขาธิการกลางพรรคแรงงานสังคมนิยมฮังการี เขาดำรงตำแหน่งนายกรัฐมนตรีของประเทศตั้งแต่ ค.ศ. 1956 ถึง ค.ศ. 1988 ซึ่งเป็นการดำรงตำแหน่งที่นานที่สุดในยุคสาธารณรัฐประชาชนฮังการี
คณะรัฐมนตรีแห่งสาธารณรัฐประชาชนฮังการี

คณะรัฐมนตรีแห่งสาธารณรัฐประชาชนฮังการี  จัดตั้งขึ้นหลังสถาปนาสาธารณรัฐประชาชนฮังการี และเมื่อสาธารณรัฐถูกยุบไป คณะรัฐมนตรีก็สิ้นสุดลงตามไปในวันที่ 23 ตุลาคม 1989
คณะรัฐมนตรีเป็นรัฐบาลฮังการีในช่วงที่ประเทศอยู่ในความควบคุมของระบอบคอมมิวนิสต์ คณะประกอบด้วย ประธานคนหนึ่ง คือ นายกรัฐมนตรี, รองประธาน, รัฐมนตรีลอย, รัฐมนตรีเจ้ากระทรวง, และประธานกรรมการแผนงานแห่งชาติ (National Planning Board) ประธานและรัฐมนตรีนั้นรัฐสภาฮังการีแต่งตั้งและให้พ้นจากตำแหน่งตามคำแนะนำของสภาประธานาธิบดีแห่งสาธารณรัฐประชาชนฮังการี (Presidential Council of the Hungarian People's Republic)
รายนาม.
ต่อไปนี้เป็นรายชื่อผู้ที่ดำรงตำแหน่งประธานคณะรัฐมนตรีแห่งสาธารณรัฐประชาชนฮังการี
กรงฟาราเดย์

กรงฟาราเดย์  คือ ทรงปิดที่กีดขวางสนามไฟฟ้าได้ มันถูกสร้างจากตัวนำไฟฟ้าหรือร่างแห (mesh) ของตัวนำนั้น กรงฟาราเดย์ตั้งชื่อตามไมเคิล ฟาราเดย์ ผู้คิดค้นในปี ค.ศ. 1836
กรงฟาราเดย์ทำงานได้เนื่องจากสนามไฟฟ้าภายนอกทำให้ประจุภายในตัวนำไฟฟ้ากระจายไปในลักษณะที่ทำให้สนามไฟฟ้าภายในหักล้างกันเอง ปรากฏการณ์นี้ถูกใช้เพื่อปกป้องอุปกรณ์อิเล็กทรอนิกส์ที่อ่อนไหวจากการแทรกสอดของคลื่นวิทยุ (RFI) กรงฟาราเดย์อาจถูกใช้ห่อหุ้มอุปกรณ์ที่สร้าง RFI อย่างทรานสมิตเตอร์ เพื่อป้องกันไม่ให้คลื่นวิทยุรบกวนอุปกรณ์รอบข้าง กรงยังอาจใช้เพื่อปกป้องคนหรืออุปกรณ์จากกระแสไฟที่เกิดขึ้นในธรรมชาติอย่าง ฟ้าผ่า หรือ การถ่ายเทประจุไฟฟ้าสถิต (electrostatic discharge) เนื่องจากตัวกรงจะนำไฟฟ้าและปกป้องพื้นที่ภายในไว้ได้
กรงฟาราเดย์ไม่สามารถกีดขวางสนามแม่เหล็กสถิต หรือสนามแม่เหล็กที่เปลี่ยนอย่างช้า ๆ ตัวอย่างเช่น สนามแม่เหล็กโลก (เข็มทิศจึงยังทำงานได้ในกรง) แต่ในกรณีการเปลี่ยนแปลงของสนามอย่างรุนแรง กรงจะสามารถป้องกันคลื่นแม่เหล็กไฟฟ้า หากวัสดุทำกรงหนาพอและรูภายในเล็กกว่าความยาวคลื่นตกกระทบอย่างมีนัยสำคัญ
กรงฟาราเดย์สามารถกีดขวางและลดทอนคลื่นได้บางชนิดเท่านั้น คลื่นจากอุปกรณ์ RFID ชนิดความถี่สูงมีความเป็นไปได้ที่จะทะลุผ่าน กรงเหล็กแบบตันจะทำหน้าที่กีดขวางสัญญานได้ดีกว่า
ประวัติ.
ในปี ค.ศ. 1836 ไมเคิล ฟาราเดย์สังเกตว่าประจุไฟฟ้าส่วนเกินในตัวนำจะอยู่แต่ฝั่งด้านนอกเท่านั้น และไม่ส่งผลใด ๆ ต่อพื้นที่ภายใน เพื่อสาธิตความจริงข้อนี้ เขาสร้างห้องที่บุด้วยฟอยล์และปล่อยประจุไฟฟ้าสถิตโวลต์สูงจากเครื่องกำเนิดไฟฟ้าใส่ผนังด้านนอก เขาใช้เครื่องอิเล็กโทรสโคปเพื่อแสดงว่าไม่มีประจุไฟฟ้าปรากฏในพื้นที่ภายในห้อง
ถึงแม้ว่าชื่อของกรงจะตั้งเป็นเกียรติแก่ฟาราเดย์ แต่ในปี ค.ศ. 1755 เบนจามิน แฟรงคลินเป็นผู้ที่สังเกตเห็นปรากฏการณ์ก่อน จากการหย่อนจุกไม้คอร์กที่ห้อยบนเส้นด้ายไหมลงผ่านรูบนกระป๋องที่ถูกเหนี่ยวนำ ผลคือจุกไม้คอร์กไม่เลื่อนไปติดผนังกระป๋องด้านใดด้านหนึ่งและแม้ว่าจุกไม้จะสัมผัสกับก้นกระป๋อง เมื่อนำออกมาไม่พบว่าจุกคอร์กได้ถูกเหนี่ยวนำตาม ทั้งที่หากสัมผัสกับผนังด้านนอก ผลจะเป็นในทางกลับกัน
หลักการทำงาน.
กรงฟาราเดย์สามารถอธิบายโดยง่ายเทียบเคียงกับตัวนำไฟฟ้าแบบกลวงในอุดมคติ สนามแม่เหล็กไฟฟ้าที่ตกผ่านจากทั้งภายนอกและภายใน จะส่งผลให้เกิดแรงบนพาหะของประจุไฟฟ้า (อิเล็กตรอน) ภายในตัวนำ เกิดเป็นกระแสไฟฟ้า เมื่อพาหะกระจายตัวไปในทางที่หักลบกับสนามแม่เหล็กไฟฟ้าที่ใส่เข้ามาแล้ว กระแสก็จะหยุดไหล
ถ้าประจุถูกใส่ในกรงฟาราเดย์ที่ไม่ถูกกราวด์ ผิวภายในของกรงจะถูกเหนี่ยวนำเกิดประจุเพื่อหักล้างสนามไฟฟ้าภายในกรงที่เกิดจากประจุใหม่นั้น ผิวในที่ถูกเหนี่ยวนำก็จะไปเหนี่ยวนำผิวนอกในทิศทางและขนาดเดียวกับประจุที่ถูกนำไปใส่ในกรง ผิวในและนอกก็จะหักล้างกันเองในเชิงประจุ
หากกรงถูกกราวด์ ประจุส่วนเกินในตัวกรงจะถูกดึงลงสู่พื้น แทนที่จะเป็นผิวนอก ทำให้มีแต่ผิวใน และประจุภายในที่หักล้างกันเอง ในขณะที่บริเวณอื่นของกรงจะคงความเป็นกลางทางไฟฟ้า
สโมสรฟุตบอลเพรสตันนอร์ทเอนด์

สโมสรฟุตบอลเพรสตันนอร์ทเอนด์ (หรือย่อว่า PNE) เป็นสโมสรฟุตบอลที่เก่าแก่ที่สุดแห่งหนึ่งของอังกฤษและของโลก มีประวัติศาสตร์ที่ยาวนาน โดยเป็นสโมสรฟุตบอลสโมสรแรกที่ชนะเลิศในการแข่งขันลีกสูงสุดภายในประเทศเมื่อฤดูกาล 1888–89 และเป็นสโมสรแรกที่ชนะได้สามแชมป์ หรือทริปเปิลแชมป์ (Triple Champ) เป็นทีมแรก อีกทั้งยังเป็นสโมสรฟุตบอลทีมแรกอีกด้วยที่ทำสถิติไม่แพ้ใครตลอดทั้งฤดูกาล ก่อนที่อาร์เซนอลจะทำได้อีกครั้งในฤดูกาล 2003–04 มีอดีตผู้เล่นที่มีชื่อเสียง เช่น บิลล์ แชงคลี ซึ่งต่อมาได้กลายเป็นผู้จัดการและหัวหน้าผู้ฝึกสอนลิเวอร์พูลจนประสบความสำเร็จอย่างยิ่งใหญ่
ประวัติ.
เพรสตันนอร์ทเอนด์เป็นหนึ่งในสิบสองสโมสรที่ร่วมก่อตั้งลีก ณ วันที่ 24 ตุลาคม ค.ศ. 1857 เมื่อกลุ่มอดีตนักเรียนของโรงเรียนในเมืองเชฟฟีลด์ รวมตัวกันก่อตั้ง "สโมสรฟุตบอลเชฟฟีลด์" ขึ้นเป็นสโมสรฟุตบอลแห่งแรกของอังกฤษและของโลก
ส่วนการแข่งขันฟุตบอลนัดแรก ซึ่งมีการลงข่าวในหนังสือพิมพ์เป็นหลักฐาน เกิดขึ้นเมื่อวันที่ 29 ธันวาคม ค.ศ. 1862 ระหว่างเชฟฟีลด์ กับ ฮัลลัม ต่อมาในวันที่ 26 ตุลาคม ค.ศ. 1863 มีการประชุมเป็นครั้งแรก เพื่อก่อตั้ง"สมาคมฟุตบอลอังกฤษ" หรือ "เอฟเอ" ซึ่งเป็นสมาคมฟุตบอลแห่งแรกของโลก โดยในปี ค.ศ. 1867 เริ่มแข่งขันฟุตบอลชิงถ้วยยูดานเป็นครั้งแรกในอังกฤษและของโลก และในปี ค.ศ. 1871 เริ่มแข่งขันฟุตบอลถ้วย ระหว่างสโมสรในระดับชาติคือ "เอฟเอคัพ" เป็นครั้งแรกในอังกฤษและของโลกเช่นกัน ก่อนหน้านั้น เมื่อวันที่ 5 มีนาคม ค.ศ. 1870 มีการแข่งขันฟุตบอลระดับทีมชาติ เป็นครั้งแรกของโลก ที่สนามคริกเก็ตดิโอวัล ในกรุงลอนดอน ซึ่งทีมชาติอังกฤษ เสมอกับทีมชาติสกอตแลนด์ 1–1 ประตู
สืบเนื่องจากที่เอฟเอ ดำเนินการออกระเบียบ สำหรับฟุตบอลระดับอาชีพ เมื่อปี ค.ศ. 1885 ผู้อำนวยการของแอสตันวิลลา เป็นผู้นัดหมายสโมสรฟุตบอล 12 แห่งทั่วประเทศ ซึ่งประกอบด้วย เพรสตันนอร์ทเอนด์, โบลตันวันเดอเรอส์, เอฟเวอร์ตัน, เบิร์นลีย์, แอ็กคริงตัน, แบล็กเบิร์นโรเวอส์, แอสตันวิลลา, เวสต์บรอมมิชอัลเบียน, วุลเวอร์แฮมป์ตันวันเดอเรอส์, นอตส์เคาน์ตี, ดาร์บีเคาน์ตี และสโตกซิตี เพื่อร่วมกันก่อตั้งองค์กร "ฟุตบอลลีก" (The Football League) ขึ้นเพื่อดำเนินการจัดแข่งขัน ฟุตบอลอาชีพในระบบลีก โดยเมื่อแรกเริ่มก่อตั้งปี ค.ศ. 1888 มีเพียงระดับชั้นเดียว และเพรสตันนอร์ทเอนด์ เป็นสโมสรชนะเลิศในการแข่งขันฤดูกาลแรกสุด (1888–89)
ผู้เล่น.
ผู้เล่นปัจจุบัน.
<templatestyles src="Template:Football squad player/styles.css" />
ตำรวจฮังการี

ตำรวจฮังการี (ความหมายตามตัวอักษรว่า "ผู้รักษาความเรียบร้อย") เป็นหน่วยงานบังคับใช้กฎหมาย มีเขตรับผิดชอบทั่วประเทศฮังการี โดยอยู่ภายใต้การดูแลของกระทรวงมหาดไทยของฮังการี
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เฮลล์ บอย ฮีโร่พันธุ์นรก

เฮลล์บอย ฮีโร่พันธุ์นรก  เป็นภาพยนตร์แนวซูเปอร์ฮีโร ในปี 2004 สร้างมาจากตัวละครการ์ตูนเรื่องเฮลล์บอย ภาพยนตร์กำกับโดย กีเลอร์โม เดอ โตโร และมีภาพยนตร์ภาคต่อคือ "เฮลล์บอย 2 ฮีโร่พันธุ์นรก" ออกฉายเมื่อวันที่ 11 กรกฎาคม ค.ศ. 2008 ในสหรัฐอเมริกาและแคนาดาโดยยูนิเวอร์แซลพิกเจอร์ส
พรรคแอร์โรว์ครอสส์

พรรคแอร์โรว์ครอสส์ – ขบวนการนิยมฮังการี  เป็นพรรคการเมืองนิยมแนวชาติสังคมนิยมของฮังการี ก่อตั้งโดยแฟแร็นตส์ ซาลอชี ต่อมาได้ขึ้นอำนาจในฐานะรัฐบาลเอกภาพแห่งชาติฮังการีระหว่างวันที่ 15 ตุลาคม 1944 ถึงวันที่ 28 มีนาคม 1945 พรรคแอร์โรว์ครอสส์กำจัตศัตรูทางการเมืองรวมทั้งเนรเทศประชาชนประมาณ 15,000 คน (ส่วนใหญ่เป็นชาวยิวและโรมา) ออกจากฮังการีและส่งเข้าค่ายกักกันในออสเตรีย หลังสงครามจบลง ซาลอชีและผู้นำพรรคคนอื่น ๆ ถูกศาลฮังการีตัตสินว่ามีความผิดในข้อหาก่ออาชญากรรมสงคราม
อัคซีโยน เท4

อัคซีโยน เท4  เป็นชื่อในช่วงหลังสงครามที่ตั้งให้แก่การสังหารหมู่ผ่านการการุณยฆาตโดยบังคับของนาซีเยอรมนี ชื่อ เทเฟียร์ (T4) เป็นตัวย่อของ Tiergartenstraße 4 อันเป็นชื่อถนนที่ตั้งของหน่วยงานสังกัดทำเนียบนายกรัฐมนตรีไรช์ หน่วยงานนี้จัดตั้งขึ้นในฤดูใบไม้ผลิปี ค.ศ. 1940 ในเขตเทียร์กาเทินของกรุงเบอร์ลิน เป็นหน่วยงานที่สรรหาและจ่ายค่าจ้างแก่บุคลากรที่เกี่ยวข้องกับ เท4 แพทย์เยอรมันบางส่วนที่ได้รับอำนาจในการวินิจฉัยผู้ป่วยว่าพวกเขา "ป่วยเรื้อรังหมดทางรักษา หลังได้รับการตรวจที่จำเป็นอย่างถึงที่สุดแล้ว" และได้รับอำนาจให้จัดการกับพวกเขาด้วย "ความตายอันการุณ"  โครงการนี้มุ่งเป้าไปที่เด็กและผู้ใหญ่ที่มีความบกพร่องทางร่างกายและทางจิตเรื้อรัง
ในเดือนตุลาคม ค.ศ. 1939 อดอล์ฟ ฮิตเลอร์ได้ลงนามในกฤษฎีการุณยฆาต ย้อนหลังให้มีผลตั้งแต่วันที่ 1 กันยายน ค.ศ. 1939 ซึ่งอนุญาตให้ไรชส์ไลเทอร์ ฟิลิป บูเลอร์ ผู้นำไรช์ฝ่ายพรรคนาซี กับ ดร.คาร์ล บรันท์ (Karl Brandt) แพทย์ส่วนตัวของฮิตเลอร์ในการดำเนินโครงการการุณยฆาตโดยบังคับ
ระหว่างกันยายน ค.ศ. 1939 จนถึงสิงหาคม ค.ศ. 1941 มีผู้คนกว่า 70,273 ชีวิตถูกฆ่าจากกฎหมายฉบับนี้ การสังหารเกิดขึ้นที่ศูนย์การสังหารหมู่ต่าง ๆ ในโรงพยาบาลจิตเวชในเยอรมนีและออสเตรีย ตลอดจนในเขตยึดครองโปแลนด์ ประมาณครึ่งหนึ่งของผู้ที่ตกเป็นเหยื่อเป็นผู้ที่อยู่ในสถานบำบัดทางจิตเวช
มีการอ้างเหตุผลมากมายมาสนับสนุนกฎหมายฉบับนี้ ทั้งเหตุผลด้านสุพันธุศาสตร์ เพื่อลดความทรมานจากโรคภัย เพื่อสุขอนามัยของสังคม เพื่อลดค่าใช้จ่ายด้านสวัสดิการของประเทศ
จักรพรรดิโคนิง

จักรพรรดิโคนิง (18 พฤศจิกายน ค.ศ. 708 – 11 มกราคม ค.ศ. 782) เป็นจักรพรรดิญี่ปุ่นองค์ที่ 49 ตามที่ได้จัดเรียงไว้ในลำดับการสืบราชบัลลังก์แบบดั้งเดิม รัชสมัยของโคนิงอยู่ในช่วง ค.ศ. 770 ถึง 781
เรื่องราวแบบดั้งเดิม.
พระนามส่วนพระองค์ของจักรพรรดิโคนิง ("อิมินะ") คือ ชิรากาเบะ  ในฐานะพระราชโอรสในเจ้าชายชิกิและพระราชนัดดาในจักรพรรดิเท็นจิ พระนามเรียกขานของพระองค์คือเจ้าชายชิรากาเบะ ตอนแรกชิรากาเบะไม่อยู่ในสายการสืบทอดราชบัลลังก์ เนื่องจากจักรพรรดิเท็มมุและฝ่ายของพระองค์ครองบัลลังก์อยู่
โคนิงสมรสกับเจ้าหญิงอิโนเอะ พระราชธิดาในจักรพรรดิโชมุ ซึ่งให้กำเนิดพระราชธิดาและพระราชโอรส หลังจากจักรพรรดินีโชโตกุสวรรคต พระองค์จึงได้รับเลือกเป็นรัชทายาท ข้าราชบริพารชั้นสูงอ้างว่าจักรพรรดินีทรงทิ้งพินัยกรรมไว้ในจดหมายที่แต่งตั้งให้พระองค์เป็นผู้สืบทอดตำแหน่ง ก่อนหน้านี้ โคนิงถือเป็นผู้ที่มีความสุภาพและไม่มีความทะเยอทะยานทางการเมือง
โคนิงมีพระมเหสี 5 พระองค์และพระราชโอรสธิดารวม 7 พระองค์
เหตุการณ์ในพระชนม์ชีพของโคนิง.
ภายหลังการสวรรคตของจักพรรรดินีโชโตกุ เจ้าชายชิรากาเบะเสด็จขึ้นสืบราชบัลลังก์เป็นจักรพรรดิโคนิงในวันเดียวกันและได้มีพิธีราชาภิเษกเมื่อวันที่ 23 ตุลาคม ค.ศ. 770 และในวันนั้นได้มีการเปลี่ยนปีรัชศกเป็นปี โฮกิ ในวันที่ 29 มกราคม ค.ศ. 773 จักรพรรดิโคนิงได้สถาปนาเจ้าชายยะมะเบะพระราชโอรสองค์ใหญ่ขึ้นเป็นรัชทายาทแทนเจ้าชายโอะซะเบะที่ถูกปลด
จักรพรรดิโคนิงได้สละราชบัลลังก์ให้กับเจ้าชายยะมะเบะขึ้นสืบราชบัลลังก์เป็น จักรพรรดิคัมมุ เมื่อวันที่ 30 เมษายน ค.ศ. 781 หลังจากครองสิริราชสมบัติได้ 10 ปีก่อนจะสวรรคตเมื่อวันที่ 11 มกราคม ค.ศ. 782 ขณะพระชนมายุได้ 72 พรรษา
รัชสมัย.
ปีในรัชสมัยโคนิงมีมากกว่าหนึ่งชื่อศักราช ("nengō")
คาร์ล บรันท์

คาร์ล บรันท์  เป็นนักฟิสิกส์ชาวเยอรมันและเป็น "เอ็สเอ็ส-กรุพเพินฟือเรอร์" ในหน่วยชุทซ์ชทัฟเฟิล (เอ็สเอ็ส) แห่งนาซีเยอรมนี มีความเชี่ยวชาญด้านการผ่าตัด บรันท์ได้เข้าร่วมพรรคนาซีในปีค.ศ. 1932 และกลายเป็นแพทย์ประจำตัวของอดอล์ฟ ฮิตเลอร์เมื่อเดือนสิงหาคมค.ศ. 1934 เขาถือเป็นกลุ่มคนวงในของฮิตเลอร์ที่บ้านพักตากอากาศส่วนตัวแบร์กฮอฟ เขาได้รับเลือกโดยฟิลิปป์ บาวเลอร์ หัวหน้าสำนักนายกรัฐมนตรีไรช์ ให้ดูแลโครงการอาทตัน เท4 ในการบังคับทำการุณยฆาตแก่บรรดาผู้ป่วยโรคเรื้อรัง, ผู้พิการทุพพลภาพ และผู้บกพร่องทางพันธุกรรม บรันท์ได้รับการแต่งตั้งในภายหลังเป็นคณะกรรมมาธิการสาธารณสุขและสุขาภิบาลไรซ์ (Bevollmächtigterfür das Sanitäts-und Gesundheitswesen) 
หลังสงคราม เขาถูกกล่าวหาว่ามีส่วนร่วมในการทดลองของมนุษย์และการก่ออาชญากรรมสงครามอื่นๆ, บรันท์ถูกจับในช่วงปลายปีค.ศ. 1946 และถูกนำตัวไปพิจารณาคดีที่ศาลทหารของสหรัฐอเมริกาพร้อมกับคนอื่นๆอีก 22 คนที่มีส่วมร่วมในการทดลองมนุษย์ ในการพิจารณาคดีแพทย์ที่เนือร์นแบร์ก เขาถูกตัดสินลงโทษประหารชีวิตด้วยการแขวนคอในวันที่ 2 มิถุนายนค.ศ. 1948
ไทยแลนด์แชมเปียนส์คัพ

ไทยแลนด์แชมเปียนส์คัพ  หรืออีกชื่อเรียกคือ ไดกิ้นไทยแลนด์แชมเปียนส์คัพ ตามชื่อของสปอนเซอร์ผู้สนับสนุนคือไดกิ้น เป็นการแข่งขันฟุตบอลในประเทศไทยประจำปีระหว่างทีมชนะเลิศไทยลีกกับทีมชนะเลิศไทยเอฟเอคัพ โดยแข่งขันในรูปแบบเดียวกับเอฟเอคอมมิวนิตีชีลด์ของอังกฤษ 
การแข่งขันจัดขึ้นครั้งแรกใน พ.ศ. 2560 เพื่อแทนที่ฟุตบอลชิงถ้วยพระราชทานประเภท ก. ที่ยุบไปเนื่องจากถ้วยพระราชทานประเภท ก. มีจุดมุ่งหมายเพื่อนำไปใช้เป็นถ้วยรางวัลชนะเลิศไทยลีกตั้งแต่ฤดูกาล 2559 คู่แรกที่ประเดิมสนามในการแข่งขันชื่อนี้คือ เอสซีจี เมืองทอง ยูไนเต็ด ทีมชนะเลิศไทยลีก ฤดูกาล 2559 เอาชนะสุโขทัย ทีมตัวแทนผู้ชนะเลิศช้าง เอฟเอคัพ 2559 ไปได้ 5–0 ที่สนามศุภชลาศัย ในกรุงเทพมหานคร ส่วนคู่ล่าสุดที่ทำการแข่งขันคือ บุรีรัมย์ ยูไนเต็ด ทีมชนะเลิศไทยลีก ฤดูกาล 2565–66 พบกับ ทรูแบงค็อก ยูไนเต็ด ทีมชนะเลิศช้าง เอฟเอคัพ 2565–66 ที่สนามราชมังคลากีฬาสถาน ในกรุงเทพมหานคร
เดอะเชนสโมเกอส์

เดอะเชนสโมเกอส์  เป็นคู่ดีเจชาวอเมริกัน ประกอบด้วยแอนดรูว์ แทกการ์ต และอเล็กซ์ พอลล์
ทั้งคู่มีซิงเกิลติดยี่สิบอันดับแรกในหลายประเทศ โดยมีเพลง "#เซลฟี" ขึ้นอันดับที่ 16 ในชาร์ต"บิลบอร์ด"ฮอต 100 อันดับที่สามในประเทศออสเตรเลีย และอันดับที่ 11 ในสหราชอาณาจักร พวกเขาออกอีพีชุดแรก "บูเคต์" ในเดือนตุลาคม ค.ศ. 2015 ซิงเกิล "โรซิส" ขึ้นสิบอันดับแรกในชาร์ต"บิลบอร์ด"ฮอต 100 ขณะที่ซิงเกิล "โดนต์เลตมีดาวน์" ติดห้าอันดับแรก "โคลเซอร์" ขับร้องรับเชิญโดยฮาลซีย์ กลายเป็นซิงเกิลอันดับหนึ่งซิงเกิลแรกของพวกเขา
เดอะเชนสโมเกอส์ออกอีพีชุดที่สอง "คอลลาจ" เมื่อเดือนพฤศจิกายน ค.ศ. 2016 ประกอบด้วยหลายซิงเกิลที่ถูกปล่อยก่อนหน้านี้ สตูดิโออัลบั้มแรกของพวกเขา "เมโมรีส์ดูน็อตโอเพน" วางจำหน่ายวันที่ 7 เมษายน ค.ศ. 2017 วันที่ 14 ธันวาคม ค.ศ. 2018 พวกเขาออกอัลบั้มที่สอง "ซิกบอย" มีซิงเกิลนำคือ "Sick Boy", "You Owe Me" และ "Everybody Hates Me" วันที่ 6 ธันวาคม ค.ศ. 2019 พวกเขาออกอัลบั้มที่สาม "เวิลด์วอร์จอย" วันที่ 13 พฤษภาคม ค.ศ. 2022 พวกเขาออกอัลบั้มที่สี่ "โซฟาร์โซกูด"
สมาชิกในวงการเพลง.
สมาชิก.
อเล็กซานเดอร์ พอลล์.
อเล็กซานเดอร์ พอลล์ (เกิด 16 พฤษภาคม ค.ศ. 1985) มีเชื้อสายฝรั่งเศส และเติบโตในเวสต์เชสเตอร์ รัฐนิวยอร์ก แม่ของเขาเป็นแม่บ้าน และพ่อของเขาเป็นนักจัดซื้องานศิลปะ
แอนดรูว์ แทกการ์ต.
แอนดรูว์ แทกการ์ต (เกิด 31 ธันวาคม ค.ศ. 1989) มีเชื้อสายสกอตแลนด์ และเติบโตในฟรีพอร์ต รัฐเมน แม่ของเขาเป็นครู พ่อของเขาค้าขายสิ่งใส่เทียมทางแพทย์ เขาเริ่มสนใจดนตรีอิเล็กทรอนิกส์แดนซ์เมื่ออายุ 15 ปี ขณะอยู่ประเทศอาร์เจนตินา ซึ่งเขาได้ฟังดนตรีของเดวิด เกตตา ดาฟต์พังก์ และเทรนเทเมิลเลอร์จากที่นั่น
แมตต์ แมคไกวร์.
แมตต์ แมคไกวร์ทำหน้าที่เป็นมือกลองและผู้กำกับเพลงของเดอะเชนสโมเกอส์ เมื่อออกไปทัวร์ แมคไกวร์ก็ปรากฏคู่กับพอลล์และแทกการ์ตในมิวสิกวิดีโอต่าง ๆ
โทนี แอนน์.
โทนี แอนน์ทำหน้าที่มือคีย์บอร์ดเมื่อทัวร์กับเดอะเชนสโมเกอส์ เขาได้รับเครดิตเขียนเพลง "Sick Boy", "Side Effects" และ "Call You Mine"
แนวดนตรี.
แทกการ์ตบรรยายถึงแนวดนตรีของตนเองว่า "สร้างความกลมกลืนระหว่างดนตรีอินดี ป็อป แดนซ์ และฮิปฮอป" ทั้งคู่กล่าวว่าตนได้รับอิทธิพลจากฟาร์เรลล์ วิลเลียมส์ และเดดเมาส์ ในปี ค.ศ. 2016 พวกเขาเป็นส่วนหนึ่งในการโฆษณาแนวเพลงฟิวเจอร์เบส เพลง "โรซิส" เป็นเพลงแนวฟิวเจอร์เบสเพลงแรกที่ประสบความสำเร็จทั่วโลก
เชน ทอร์น

เชน เวรีเซอร์ (Shane Veryzer; เกิด 24 กันยายน ค.ศ. 1985) เป็นที่รู้จักในชื่อ เชน ฮาสต์ (Shane Haste) เป็นนักมวยปล้ำอาชีพชาวออสเตรเลียที่เซ็นสัญญากับWWEภายใต้ชื่อ เชน ทอร์น (Shane Thorne) ต่อมาใช้ชื่อว่า SLAPJACK และเป็นสมาชิกกลุ่ม Retribution เขาเคยปล้ำให้กับสมาคม Pro Wrestling Noah, เป็นหนึ่งในทีม The Mighty Don't Kneel, อดีตแชมป์ GHC Tag Team Champion 2สมัย
อะธีนา (นักมวยปล้ำ)

เอเดรียน รีซี (Adrienne Reese) เกิด 31 สิงหาคม ค.ศ. 1988 นักมวยปล้ำอาชีพชาวอเมริกันที่เซ็นสัญญากับWWE ภายใต้ชื่อ เอ็มเบอร์ มูน (Ember Moon) เป็นแชมป์หญิง NXT
ก่อนหน้านี้เธอได้ปล้ำในสมาคมอิสระภายใต้ชื่อ อธีนา (Athena) ในการปล้ำเป็นประจำสำหรับสมาคมดังกล่าว Shimmer Women Athletes, Women Superstars Uncensored, และ Anarchy Championship Wrestling, เธอเป็นอดีตแชมป์ ACW American Joshi Champion 3สมัย
กองทัพอาณาจักรพม่า

กองทัพอาณาจักรพม่า ([taʔmədɔ̀]) เป็นกองกำลังทหารพม่าราชาธิปไตย ตั้งแต่ศตวรรษที่ 9 ถึง ศตวรรษที่ 19. ในสมัยอาณาจักรพุกาม, อาณาจักรอังวะ, อาณาจักรตองอู และ อาณาจักรคองบอง ตามลำดับ เป็นกองกำลังทหารที่สำคัญในอุษาคเณย์ ในช่วงปลายศตวรรษที่ 19 กองทัพอาณาจักรพม่าพ่ายแพ้ต่อจักรวรรดิอังกฤษ ที่มีอาวุธยุทธภัณฑ์ที่ทันสมัย
กำลังพลในแต่ละหน่วย มีกำลังจำนวนหนึ่งพันนาย มีหน้าที่ในการรักษาพระนคร และ ดูแลพระราชวังหลวง โดยใช้ระบบไพร่ แต่ในยามศึกนั้น ใช้การเกณฑ์ทหารจากชายฉกรรจ์ ซึ่งมีพื้นฐานมาจากระบบ "ahmudan" กำลังทัพประกอบด้วย ทหารคชานึก, ทหารม้า, ทหารปืนใหญ่ และ ทหารเรือ
ขณะเดียวกันกองทัพต้องทำสงครามกับดินแดนเพื่อนบ้าน โดยเฉพาะช่วงที่ชาติยุโรปครอบครองดินแดนต่างๆ เช่น โปรตุเกส และ ฝรั่งเศส ในศตวรรษที่ 17 ถึง ศตวรรษที่ 19 แต่มิอาจหยุดยั้งการทัพของกองทัพบริเตนของอังกฤษ ช่วงศตวรรษที่ 19 หลังสงครามพม่า-อังกฤษ กองทัพอาณาจักรพม่าถูกยุบเลิกพร้อมกับการยกเลิกระบบกษัตริย์ในพม่า เมื่อวันที่ 1 มกราคม ค.ศ. 1886
กองทัพพม่ามีชื่ออย่างเป็นทางการว่า "ตะมะดอ" ซึ่งเป็นชื่อที่ใช้เรียกองค์กรทางการทหารของประเทศพม่าในปัจจบัน
เอื้องสายมรกต

เอิ้องสายมรกต (ชื่อวิทยาศาสตร์: "Dendrobium chrysanthum") เป็นกล้วยไม้ชนิดหนึ่ง เป็นพืชพื้นเมืองในจีน (กว่างซีจ้วง กุ้ยโจว ทิเบต และยูนนาน) อินโดจีน ไทย และเขตเทือกเขาหิมาลัย เช่น เนปาล ภูฏาน อัสสัม ภาษาจีนกลางเรียกหวงเฉ่าสือหู ก้านใช้ทำยาที่เรียกสือหูหรือเจี่ยฮก แก้ท้องผูก เบื่ออาหาร
หาดควังอัลลี

หาดควังอัลลี (เกาหลี: ) หรือ หาดควังอัน (เกาหลี: ) เป็นหาดที่ตั้งอยู่ในปูซาน ประเทศเกาหลีใต้ ตั้งอยู่ภายในอ่าวซึ่งมีสะพานควังอันทอดข้าม มีพื้นที่ 82,000 ตารางเมตร โดยมีความยาว 1.4 กิโลเมตร และมีความกว้างประมาณ 25-110 เมตร 
หาดควังอัลลีมีลักษณะเป็นรูปโค้งพระจันทร์ครึ่งเสี้ยวและมีทรายละเอียด 
ตลอดแนวถนนเลียบหาดจะมีร้านอาหาร ผับ บาร์ จำนวนมาก โดยมีร้านอาหารหลายร้านและหลายระดับอยู่ด้วยกัน
เนื่องจากจำนวนประชากรที่มีมาก ทางสำนักงานเมืองจึงได้ผลักดันให้มีการปรับปรุงคุณภาพน้ำรอบหาดควังอัลลีอีกด้วย
บีบีซีทู

บีบีซีทู  เป็นช่องโทรทัศน์ช่องที่สองของบริษัทการกระจายเสียงและแพร่ภาพแห่งบริเตน (บีบีซี) ในสหราชอาณาจักร และเป็นช่องที่ออกอากาศเป็นช่องที่สามของสหราชอาณาจักรนับตั้งแต่ช่องแรกที่ออกอากาศ โดยเริ่มการแพร่ภาพเมื่อวันที่ 20 เมษายน ค.ศ. 1964 และเริ่มการแพร่ภาพในระบบสีเมื่อวันที่ 1 กรกฎาคม ค.ศ. 1967 ส่งผลให้บีบีซีทูกลายเป็นช่องโทรทัศน์ที่ออกอากาศในระบบสีช่องแรกในยุโรป โดยรายการที่ออกอากาศทางช่องบีบีซีทูจะมีรสนิยมสูงกว่ารายการที่ออกอากาศทางช่องบีบีซีวัน
บีบีซีทูในระบบความคมชัดสูงเริ่มออกอากาศเมื่อวันที่ 26 มีนาคม ค.ศ. 2013 แทนที่ช่องบีบีซีเอชดี
ประวัติ.
ในอังกฤษยุค 1960 มีเพียงบีบีซีวันและไอทีวีเพียงแค่ 2 ช่องเท่านั้น ทื่ออกอากาศในอังกฤษและเป็นของในประเทศ ทั้งสองช่องเป็นคู่แข่งกันตั้งแต่ไอทีวีเรื่มออกอากาศในอังกฤษเมื่อปี พ.ศ. 2498 (1955) และทั้งคู่ก็แข่งกันชิงยอดคนดู เพื่อพัฒนาสถานีตนเอง
จาก พิลคิงตันรีพอตท์ ในปี พ.ศ. 2505 (1962) ได้เห็นแรงกำลังทื่บีบีซีทำอยู่ และด้วยทางไอทีวีทื่ช่วงนั้นไม่มีรายการทื่มีสาระการเรียนรู้ จึงมอบสถานีโทรทัศน์แห่งทื่ 3 ของเกาะอังกฤษให้กับบีบีซี
ตั้งแต่เรื่มสร้างสถานีจนออกอากาศ บีบีซีสองได้โฆษณาช่องตัวเองบนสถานีโทรทัศน์บีบีซี (ภายหลังเป็น บีบีซีวัน) ด้วยโฆษณาทื่มีตัวละครมาสคอตประจำสถานี Hullabaloo จิงโจ้แม่ และ Custard ลูกของ Hullabaloo และทางสถานีได้ทำรายการเกี่ยวกับบริษัทต่างๆ ทื่ชื่อรายการว่า"Trade Test Transmissions" เพื่อให้ทางฝ่ายซ่อมบำรุงทดลองงานแก้ไข แต่รายการกลับได้รับความสนใจอย่างมาก
ทางสถานีได้วางแผนเปิดสถานีเป็นทางการในช่วงวันทื่ 20 เมษายน 2508 (1964) ในเวลา 19:20 น. พร้อมกับโชว์เปิดตัวอย่างยิ่งใหญ่ และพลุ แต่กลับเกิดเหตุการณ์ไม่คาดฝัน เมื่อเวลา 18:45 น. เกิดเหตุการณ์ไฟดับครั้งใหญ่ ผลพวงมาจากไฟไหม้ทื่โรงไฟฟ้าแบตเตอร์ซี ทำให้ศูนย์โทรทัศน์ของบีบีซีและลอนดอนตะวันตกไม่มีไฟฟ้าใช้ บีบีซียังคงออกอากาศได้ เนื่องจากใช้แหล่งไฟฟ้าทื่อเล็กซานด้าพาเลซ ทางสถานีโทรทัศน์รีดิฟฟัดชั่น สถานีเครือข่ายของไอทีวี ได้ทำการขอสิทธิออกอากาศบีบีซีสอง แต่ทางสถานีบีบีซีสองกลับไม่อนุญาตให้ออกอากาศ 
วันที่ 21 เมษายน ในช่วงเวลา 5 ทุ่ม ไฟฟ้านั้นได้กลับมาทำงานปรกติ และทางสถานีได้เรื่มออกอากาศอย่างเต็มตัว โดยรายการแรกที่ออกอากาศคือ เพลย์สคูล
รายชื่อประมุขแห่งรัฐฮังการี

รายชื่อประมุขแห่งรัฐของประเทศฮังการี ตั้งแต่การปฏิวัติฮังการี ค.ศ. 1848 จนถึงปัจจุบัน
ปัจจุบันประมุขแห่งรัฐฮังการีเป็นตำแหน่งประธานาธิบดีแห่งสาธารณรัฐ  ประธานาธิบดีนั้นมาจากการเลือกตั้งโดยสมาชิกของสภานิติบัญญัติแห่งชาติ มีวาระในการดำรงตำแหน่ง 5 ปี ซึ่งบัญญัติไว้ในรัฐธรรมนูญฮังการี
ประธานาธิบดีคนปัจจุบันคือ ทามาส ซูลีออค เป็นผู้ได้รับเลือกคนล่าสุดโดยเริ่มดำรงตำแหน่งตั้งแต่วันที่ 5 มีนาคม ค.ศ. 2024
รัฐฮังการี (1849).
พรรค
      Opposition Party
"ภายหลังจากความล้มเหลวในการปฏิวัติฮังการี ค.ศ. 1848 ราชอาณาจักรฮังการีได้รับการฟื้นฟูจนกลายเป็นส่วนสำคัญของจักรวรรดิออสเตรียจนถึงในปี ค.ศ. 1867 เมื่อราชาธิปไตยออสเตรีย-ฮังการีได้รับการสถาปนาขึ้น และราชอาณาจักรฮังการีได้รับการจัดตั้งเป็นดินแดนแห่งมงกุฏของนักบุญสตีเฟน"
สาธารณรัฐประชาชนฮังการี (1918–1919).
พรรค
      F48P–Károlyi
สาธารณรัฐโซเวียตฮังการี (1919).
พรรค
      MSZP/SZKMMP
สาธารณรัฐประชาชนฮังการี (1919).
พรรค
      MSZDP
สาธารณรัฐฮังการี (1919-1920).
พรรค
      KNEP
ราชอาณาจักรฮังการี (1920–1946).
รัฐบาลเอกภาพแห่งชาติฮังการี (1944–1945).
พรรค
รัฐบาลชั่วคราวภายใต้การหนุนหลังของสหภาพโซเวียต (1944–1946).
พรรค
สาธารณรัฐฮังการี (1946–1949).
พรรค
      FKGP
      MKP-MDP
สาธารณรัฐประชาชนฮังการี (1949–1989).
ประธานสภาประธานาธิบดี.
พรรค
      MDP-MSZMP
เลขาธิการพรรคประชาชนแรงงานฮังการี / พรรคแรงงานสังคมนิยมฮังการี.
พรรค
      MDP-MSZMP
สาธารณรัฐฮังการี/ประเทศฮังการี (1989–ปัจจุบัน).
พรรค
หมายเหตุ.
<templatestyles src="Reflist/styles.css" />
บีบีซีชอยส์

บีบีซีชอยส์  เป็นสถานีโทรทัศน์ของบีบีซี เริ่มออกอากาศเมื่อวันที่ 23 กันยายน ค.ศ. 1998 และยุติการออกอากาศเมื่อวันที่ 28 กุมภาพันธ์ ค.ศ. 2003 และเป็นสถานีโทรทัศน์สถานีแรกในสหราชอาณาจักรที่ออกอากาศในรูปแบบดิจิทัลโดยพิเศษ
เริ่มแรกบีบีซีชอยส์ออกอากาศตั้งแต่เวลา 17.00 น. หลังจากนั้นเลื่อนเวลาออกอากาศไปเป็นตั้งแต่ 19.00 น. โดยเนื้อหาที่เริ่มออกอากาศในเวลา 19.00 น. จะเป็นการนำรายการของทางช่องบีบีซีทรีมาออกอากาศ นอกจากนี้ช่องบีบีซีชอยส์ยังคงออกอากาศรายการสำหรับเด็ก โดยออกอากาศในวันสุดสัปดาห์ หลังจากนั้นได้เพิ่มเวลาออกอากาศในเวลากลางวันด้วย ต่อมาหลังจากนั้นก็ได้เปลี่ยนไปออกอากาศผ่านทางช่องซีบีบีซี ซีบีบีส์ และบีบีซีทรีแทน
วอลเลย์บอลหญิงทีมชาติฮังการี

วอลเลย์บอลหญิงทีมชาติฮังการี  เป็นทีมชาติของประเทศฮังการี ทีมนี้ได้รับการบริหารโดยสหพันธ์วอลเลย์บอลฮังการี และเป็นส่วนหนึ่งในการแข่งขันวอลเลย์บอลระดับนานาชาติ
ทีมปัจจุบัน.
หัวหน้าผู้ผึกสอน: Jan de Brandt (2014-2015)
พระแม่เทวเสนา

เทวเสนา  เป็นหนึ่งในเทวีในศาสนาฮินดูและเป็นเทพีแห่งความปรารถนา นางเป็นชายาของพระขันธกุมาร (ในประเพณีอินเดียใต้มักออกนามว่า พระมุรุกัน) 
ในเทพปกรณัมพราหมณ์ - ฮินดู อาทิ คัมภีร์มหากาพย์"มหาภารตะ" กล่าวว่านางคือบุตรีของ "พระประชาบดีทักษะ" แต่ส่วนใหญ่ในพระคัมภีร์ภาษาสันสกฤตอันเป็นยอมรับในวงกว้างกล่าวว่านางคือราชธิดาแห่งพระอินทร์ ประมุขแห่งเทวดาและชายาพระองค์คือ พระราณีศจีเทพี ส่วนในพระคัมภีร์สกันทปุราณะในภาคภาษาทมิฬ ในภาคใต้ของอินเดีย นางคือธิดาที่ประสูติแด่พระวิษณุ และเป็นบุตรีบุญธรรมของพระอินทร์ โดยต่อมานางได้เสกเสมรสกับพระขันทกุมาร ในฐานะประมุขแม่ทัพของเหล่าเทวดา ในทมิฬ โดยเทพปกรณัมทั่วไปในหมู่ชาวทมิฬแล้วคุณลักษณะพระนางจะถูกมองว่าเป็นสิ่งที่ตรงกันข้ามกับนางวัลลี ขนิษฐาของนาง โดยทั้งสองนางนั้นร่วมกันทำให้คุณสมบัติพระสกันทกุมาร ภัสดาของนางทั้งคู่นั้นสมบูรณ์ โดยทั่วไปแล้วพระนางเทวเสนาจะปรากฎร่วมกับพระขันธกุมารและพระนางวัลลีอยู่เสมอ
ในทมิฬนาฑู โดยทั่วไปบทบาทพระนางเทวเสนามักไม่ได้รับการสักการะบูชาแยกออกเป็นเอกเทศ โดยมักบูชาร่วมกับพระขันธกุมารสามีของนาง ในฐานะชายาของพระองค์ โดยโบสถ์พราหมณ์ ณ ติรุปปะรังกุณฑรัม ซึ่งมีความสำคัญและมีบทบาทเกี่ยวกับพระนางมากที่สุดในฐานะที่เสกสมรสของนางตามเทพปกรณัมของอินเดียภาคใต้ แต่ในอินเดียภาคตะวันออกพระนางได้รับความนิยมสักการะบูชาเป็นเอกเทศอย่างมาก ในภาคพระนาม "ษัษฐี" เทพีผู้มีแมวเป็นเทพพาหนะและบริวาร
พระแม่วัลลี

วัลลี  ("ไม้เลื้อย, ต้นมันเทศ") เป็นเทพีในศาสนาพราหมณ์ - ฮินดูและนางเป็นหนึ่งในเทพชายาของพระขันทกุมาร ในเทพปกรณัมพราหมณ์ - ฮินดูในอินเดียฝ่ายใต้ทั่วไปนั้น นามเดิมของพระนางนั้นคือ สุนทรวัลลี บุตรีของพระวิษณุ 
เทพปกรณัม.
ประสูติกาล.
ในเทพปกรณัมของคัมภีร์กัณฑปุราณะ ซึ่งเป็นภาคแปลเป็นภาษาทมิฬของคัมภีร์สกันทปุราณะ นางสุนทรวัลลี และ นางอมฤตวัลลี สองธิดาของพระวิษณุ มีจิตปฏิพัทธ์ผูกสมัครด้วยองค์พระสกันทกุมาร โดยทั้งสองนางมีความปารถนาจะเสกสมรสกับเทพบุรุษองค์นี้ทั้งสองนาง ตามเทพปกรณัมพรามณ์ - ฮินดูของอินเดียภาคใต้นั้น กล่าวกันว่านางสุนทรวัลลีและเชษฐภคินีของนาง ประสูติจากอัสสุชลแห่งความสุขที่พระวิษณุหลั่งไหลระหว่างที่ทรงอวตารในภาคเป็นวามนะหรือจากแสงที่เปล่งออกมาจากดวงตาข้างหนึ่งของพระวิษณุในระหว่างสภาวะจักรวาลของพระองค์
กตรคาม

กตรคาม [กะ-ตะ-ระ-คาม]  เป็นเมืองหนึ่งในประเทศศรีลังกา ถือเมืองศักดิ์สิทธิ์ของชาวพุทธและชาวฮินดูในประเทศศรีลังกา เป็นที่ตั้งของกตรคามเทวาลัยที่มีชื่อเสียงและมีตำนานพื้นเมืองเกี่ยวกับของประเทศศรีลังกา ซึ่งสร้างอุทิศให้แก่พระขันธกุมารและ พระแม่วัลลีในศาสนาฮินดู และมีพระเจดีย์คิริวีหระวัดของศาสนาพุทธ
กตรคามเทวาลัย

กตรคามเทวาลัย ("kataragama dēvālaya") เป็นโบสถ์พราหมณ์ู่ที่สร้างอุทิศพระขันทกุมารและพระแม่วัลลีที่ตั้งอยู่ในเขตกตรคาม ประเทศศรีลังกา สร้างขึ้นคู่พระเจดีย์คิริวีหระในศาสนาพุทธ
ปุนเถ่ากง

ปึงเถ่ากง หรือบางครั้งสะกดว่า ปุนเถ่ากง หรือ เปิ่นโถวกง (พินอิน: "Běn tóu gōng") หรือ เล่าปุนเถ้ากง (พินอิน: "Lǎo běn tóu gōng"; literally: "ผู้เป็นใหญ่ หรือผู้นำในเขตนั้นๆ ") เป็นเทพเจ้าจีนได้รับความเคารพอย่างสูงและได้รับการยกย่องอย่างกว้างขวางจากชาวจีนโพ้นทะเล แต่ไม่ปรากฏในประเทศจีน เทพองค์นี้มีความเกี่ยวข้องและคล้ายคลึงกับตี่จู๋เอี๊ยะ คติความเชื่อและศาลเจ้าของเทพองค์นี้มีปรากฏอยู่ในบางประเทศ เช่น ไทย มาเลเซีย เวียดนาม กัมพูชา สิงคโปร์
บางครั้งเทพองค์นี้เป็นที่รู้จักในชื่อ ปึงเถ่าม่า หรือบางครั้งสะกดว่า ปุนเถ่าม่า หรือ เปิ่นโถวม่า(พินอิน: "Běn tóu mā") ซึ่งเป็นเทพสตรีและได้รับการเคารพอย่างสูงและได้รับการยกย่องเป็นเอกเทศ โดยมีศาลเจ้าของเทพีองค์นี้กระจายตัวกันไปในสถานที่ต่างๆมากมายหลายที่ดังเช่น ปุนเถ่ากง เช่นกัน ซึ่งบางครั้งก็มีการบูชาเทพทั้งสองแห่งพร้อมกันตามลักษณะของหลักหยินหยาง
รัฐบาลเอกภาพแห่งชาติฮังการี

รัฐบาลเอกภาพแห่งชาติฮังการี  เป็นรัฐบาลนิยมนาซีของพรรคแอร์โรว์ครอสส์โดยยึดอำนาจจากมิกโลช ฮอร์ตี ผู้สำเร็จราชการแห่งราชอาณาจักรฮังการีในปฏิบัติการพันแซร์เฟาสท์ ในวันที่ 15 ตุลาคม ค.ศ. 1944 และ แฟแร็นตส์ ชาลอชี ได้ขึ้นเป็นผู้นำฮังการีโดยยุคนี้ชาวยิวกว่า 8,000 คน รวมทั้งผู้หญิงและเด็กถูกเนรเทศออกจากฮังการีและส่งเข้าค่ายกักกันเอาชวิทซ์.และชาวยิวในฮังการีอีกกว่า 15,000 คนถูกสังหาร
แก็งแบง

<ns>0</ns>
 <revision>
 <parentid>6756166</parentid>
 <timestamp>2016-12-12T01:50:00Z</timestamp>
 <contributor>
 <ip>119.42.123.236</ip>
 </contributor>
 <origin>6756167</origin>
 <model>wikitext</model>
 <format>text/x-wiki</format>
แก๊งแบงเป็นสถานการณ์ที่หลายคนที่มีส่วนร่วมในกิจกรรมทางเพศกับลำดับของแต่ละบุคคลหนึ่งโดยเฉพาะหรือในเวลาเดียวกัน โดยปกติจะมีบุคคลเพียงคนเดียวที่เป็นศูนย์กลางของกิจกรรมทางเพศ ตัวอย่างเช่น หนึ่งผู้หญิงล้อมรอบด้วยผู้ชายหลายคนหรือผู้ชายคนเดียวล้อมรอบด้วยหญิงหลายคนโดยคนสองคนแก๊งแบงจะถูกกำหนดโดยจำนวนและความพร้อมกันของการกระทำทางเพศต่างๆ เช่น ช่องคลอด , ทวารหนักหรือช่องปากหรือท่าร่วมเพศแบบคู่หรือแบบสาม
จักรพรรดิเท็นจิ

จักรพรรดิเท็นจิ (ค.ศ. 626 – 7 มกราคม ค.ศ. 672) รู้จักกันในตอนแรกว่า เจ้าชายคัตสึรางิ  และภายหลังก่อนขึ้นครองราชย์ว่า เจ้าชายนากาโนะ โอเอะ  เป็นจักรพรรดิญี่ปุ่นองค์ที่ 38 ตามลำดับการสืบราชสันตติวงศ์
รัชสมัยของจักรพรรดิเท็นจิกินเวลาจาก ค.ศ. 661 ถึง 672
เรื่องเล่าแบบดั้งเดิม.
เจ้าชายนากะได้เป็นผู้สำเร็จราชการภายหลังจากสวรรคตของ จักรพรรดินีไซเม จักรพรรดินีองค์ที่ 37 ผู้เป็นพระราชมารดาเมื่อวันที่ 24 สิงหาคม ค.ศ. 661 จนกระทั่งวันที่ 20 กุมภาพันธ์ ค.ศ. 668 เจ้าชายนะกะจึงได้ขึ้นสืบราชบัลลังก์เป็น จักรพรรดิเท็นจิ และจากนั้นจึงได้มีการประกอบพิธีราชาภิเษกและในวันที่ 10 เมษายน ค.ศ. 668 จักรพรรดิเท็นจิได้สถาปนา เจ้าชายโออามะ (โรมาจิ: Ōama-shinno) พระราชอนุชาร่วมพระราชมารดาขึ้นเป็นรัชทายาท
จักรพรรดิเท็นจิเสด็จสวรรคตเมื่อวันที่ 7 มกราคม ค.ศ. 672 แต่ก่อนจะสวรรคตพระองค์กลับได้มอบราชบัลลังก์ให้กับเจ้าชายโอะโตะโมะพระราชโอรสขึ้นเป็น จักรพรรดิโคบุง ทำให้เจ้าชายโออะมะซึ่งเป็นรัชทายาทไม่พอพระทัยและได้ก่อสงครามที่เรียกว่า สงครามจินชิน โดยเจ้าชายโออะมะได้ชัยชนะและขึ้นสืบราชบัลลังก์เป็น จักรพรรดิเท็มมุ
ท่วงท่าการร่วมเพศ

ท่วงท่าการร่วมเพศ  คือท่วงท่าการร่วมเพศตามตำแหน่งของร่างกายที่บุคคลหรือคู่นอนอาจจะใช้สำหรับการมีเพศสัมพันธ์หรือกิจกรรมทางเพศ การร่วมเพศนั้นจะมีการอธิบายโดยตำแหน่งของผู้เข้าร่วมเพศ นำมาใช้โดยทั่วไปเพื่อดำเนินการกระทำเหล่านั้น แม้ว่าจะมีเพศสัมพันธ์ทั่วไปเกี่ยวกับการรุกของร่างกายของคนคนหนึ่งโดยอีกตำแหน่งเพศทั่วไปที่เกี่ยวข้องกับการสอดใส่หรือไม่สอดใส่ของกิจกรรมทางเพศ
การร่วมเพศที่มีความชำนาญทั่วไปมีอยู่ 3 ประเภท : การร่วมรักทางเพศช่องคลอด (ที่เกี่ยวข้องกับการสอดใส่ทางช่องคลอด) สอดใส่ทางทวารหนักและทางปาก (โดยเฉพาะปากบนจุดกระตุ้นของอวัยวะเพศ) การกระทำทางเพศนอกจากนี้ยังอาจเกี่ยวข้องกับรูปแบบอื่น ๆ ของการกระตุ้นอวัยวะเพศ เช่นเดี่ยวหรือร่วมกันสำเร็จความใคร่ซึ่งอาจเกี่ยวข้องกับการถูหรือการรุกโดยการใช้นิ้วมือหรือมือหรืออุปกรณ์ (เซ็กซ์ทอย) เช่น ดิลโดหรือไวเบรเตอร์ บัญญัติยังอาจเกี่ยวข้องกับเอนิลิงกัส มีตำแหน่งเพศจำนวนมากที่ร่วมเพศอาจนำมาใช้ในการใด ๆ เหล่านี้ประเภทของการมีเพศสัมพันธ์หรือการกระทำที่มี; ผู้เขียนมีบางคนแย้งว่าจำนวนของตำแหน่งท่าการร่วมเพศนั้นไม่จำกัดเป็นหลัก
ประวัติศาสตร์.
ที่เก่าแก่ที่สุดที่เป็นรู้จักกันในยุคกลางของยุโรป เอกสารที่อุทิศให้กับท่วงท่าการร่วมเพศคือ "Speculum al foderi" หรือบางครั้งเรียกว่า "กระจกแห่งร่วมเพศ"(The Mirror of Coitus) จากศตวรรษที่ 15 เป็นภาษากาตาลา ได้รับการค้นพบในปี ค.ศ. 1970
ตำแหน่งเฉพาะการสอดใส่.
ท่วงท่าเหล่านี้มีความเกี่ยวข้องกับการสอดใส่วัตถุลึงค์(phallic object(s)) เช่น อวัยวะเพศชาย,กางเกงทอม(Strap-on dildo), ปลั๊กหรืออื่น ๆ กับวัตถุโยนี(nonporousobject(s)) เข้าไปในช่องคลอด, ทวารหนัก หรือปาก
วอลเลย์บอลหญิงไทยแลนด์ลีก 2011-12

วอลเลย์บอลหญิงไทยแลนด์ลีก 2011-12 หรือ วอลเลย์บอลหญิงไทยแลนด์ลีก ครั้งที่ 7 โดยครั้งนี้จัดขึ้นเป็นครั้งที่ 7
อันดับการแข่งขัน.
<templatestyles src="Col-begin/styles.css"/>
วอลเลย์บอลหญิงไทยแลนด์ลีก 2010-11

วอลเลย์บอลหญิงไทยแลนด์ลีก 2010-11 หรือ วอลเลย์บอลหญิงไทยแลนด์ลีก ครั้งที่ 6 โดยครั้งนี้จัดขึ้นเป็นครั้งที่ 6
อันดับการแข่งขัน.
<templatestyles src="Col-begin/styles.css"/>
เสฺวเฉิง

ประวัติ.
เกิดวันที่ 3 ตุลาคม ค.ศ. 1966 พระสังฆาธิการเสฺวเฉิงกำเนิดเมื่อปี พ.ศ. 2509 ณ อำเภอเซียนโหยว มณฑลฝูเจี้ยน (ฮกเกี้ยน) เข้าอุปสมบท ณ วัดก่วงฮั่ว เมืองผูเถียน เมื่อปี พ.ศ. 2525 ภายใต้การอุปัชฌาย์และปลงผมจากพระอาจารย์อาวุโสติ้งไห่ จากนั้นได้ศึกษาพระธรรมจากพระอาจารย์ใหญ่หยวนจัว
สำเร็จการศึกษามหาบัณฑิตจากสำนักการศึกษาพระพุทธศาสนาแห่งประเทศจีนเมื่อปี พ.ศ. 2509 ได้รับถวายปริญญาดุษฎีบัณฑิตจากสำนักงานคณะกรรมการการศึกษา มหาจุฬาลงกรณ์ราชวิทยาลัยแห่งประเทศไทยเมื่อปี พ.ศ. 2550 ได้รับถวายรางวัลสันติภาพพระเถระอติษะแห่งบังกลาเทศเมื่อปี พ.ศ. 2553 ได้รับถวายสมัญญาว่า “พระอาจารย์ไตรปิฎก” จากสมาคมภิกษุแห่งประเทศอินเดียเมื่อปี พ.ศ. 2554
ขณะนี้ดำรงตำแหน่งประธานสมาคมพระพุทธศาสนาแห่งประเทศจีน คณบดีสำนักการศึกษาพระพุทธศาสนาแห่งประเทศจีน ประธานสมาคมพระพุทธศาสนาประจำมณฑลฝูเจี้ยน เจ้าอาวาสวัดก่วงฮั่ว เมืองผูเถียน มณฑลฝูเจี้ยน เจ้าอาวาสวัดฝ่าเหมิน อำเภอฝูเฟิง มณฑลส่านซี และเจ้าอาวาสวัดหลงเฉวียนแห่งกรุงปักกิ่ง ขณะเดียวกัน พระสังฆาธิการเสฺวเฉิงยังดำรงตำแหน่งคณะกรรมการที่ปรึกษาทางการเมืองประชาชนแห่งชาติจีน รองประธานและผู้ดำเนินงานของคณะกรรมการศาสนาเพื่อสันติภาพแห่งประเทศจีน รองคณบดีสำนักวิจัยการศึกษามนุษย์และศาสนาระดับสูงประจำมหาวิทยาลัยเป่ยจิงนอร์มัล บรรณาธิการประจำนิตยสาร “พระสัทธรรม” เป็นต้น
มลทินของเสวเฉิง
"ในปี2018 เกิดข้อครหา เสวเฉิง หลายประการ เช่นมีการร้องเรียนว่าเสวเฉิงได้ล่วงละเมิดทางเพศแก่แม่ชีหลายรูป รวมถึงลูกศิษย์-นักปฏิบัติธรรมอีกหลายคน โดยหลอกให้ฝึกปฏิบัติธรรมโดยการร่วมเพศ 
นอกจากนี้ ยังมีข้อหาความไม่ชัดเจนเรื่องที่ไปของเงินบริจาค 
จึงถูกตั้งคณะกรรมการไตร่สวนขึ้น ผลของกระบวนการตรวจสอบของราชการจีนได้บีบให้เสวเฉิงออกจากตำแหน่งสำคัญในประเทศจีนเป็นที่เรียบร้อยแล้ว 
แต่ก็เป็นที่น่าเสียดาย เพราะพฤติกรรมของเสวเฉิงนี้ส่งผลเสียต่อภาพลักษณ์พระสงฆ์จีน ทำลายศรัทธาของประชาชนจีนลงอย่างกว้างขวาง"
ชัฟแกต มือร์ซียอยิฟ

ชัฟแกต มือรอมอนาวิช มือร์ซียอยิฟ (เกิด 24 กรกฎาคม ค.ศ. 1957) เป็นนักการเมืองอุซเบกที่ได้รับแต่งตั้งให้เป็นนายกรัฐมนตรีของอุซเบกิสถานตั้งแต่ ค.ศ. 2003 หลังการถึงแก่อสัญกรรมของประธานาธิบดีอิสลอม แกรีมัฟ เขาได้รับการแต่งตั้งโดยสภาแห่งชาติเป็นรักษาการประธานาธิบดีในวันที่ 8 กันยายน ค.ศ. 2016 เมื่อวันที่ 5 ธันวาคม ค.ศ. 2016 มือร์ซียอยิฟเป็นประธานาธิบดีอุซเบกิสถานหลังจากชนะ 88.6% ของผู้ลงคะแนนเสียงในการเลือกตั้งประธานาธิบดีอุซเบกิสถานใน ค.ศ. 2016 ในเดือนตุลาคม ค.ศ. 2021 เขาได้รับเลือกเป็นประธานาธิบดีอุซเบกิสถานอีกครั้ง
บีบีซีโฟร์

บีบีซีโฟร์  เป็นช่องโทรทัศน์ช่องที่สี่ของบรรษัทแพร่ภาพกระจายเสียงอังกฤษ (บีบีซี) ในสหราชอาณาจักร โดยเริ่มการแพร่ภาพเมื่อวันที่ 2 มีนาคม ค.ศ. 2002 โดยออกอากาศตั้งแต่เวลา 19.00 น. ถึง 4.00 น. โดยออกอากาศทั้งรายการตลก สารคดี เพลง ภาพยนตร์นานาชาติ และอื่นๆ อีกมากมาย
ออกซิเจนเหลว

ออกซิเจนเหลว (ย่อ LOX) เป็นออกซิเจนในรูปของเหลวอุณหภูมิต่ำมาก ได้จากการกลั่นลำดับส่วนอากาศเหลว มีสีฟ้าอ่อน มีคุณสมบัติเป็นพาราแมกเนติก ออกซิเจนเหลวมีความหนาแน่น 1.141 g/cm3 (1.141 kg/L, 1141 kg/m3) มีจุดเยือกแข็งที่ 54.36 K (−218.79 °C, −361.82 °F) มีจุดเดือดที่ 90.19 K (−182.96 °C, −297.33 °F) ที่ 101.325 kPa (760 mmHg) มีอัตราส่วนขยายตัว 1:861 ภายใต้ 1 บรรยากาศมาตรฐาน (100 kPa) และที่ 20 °C (68 °F) ด้วยเหตุนี้ จึงมีการขนส่งออกซิเจนเหลวทางอากาศเพื่อใช้หายใจในเชิงพาณิชย์และทางการทหาร
ด้วยอุณหภูมิที่ต่ำมาก วัตถุที่สัมผัสกับออกซิเจนเหลวจะเปราะ ออกซิเจนเหลวเป็นตัวออกซิไดซ์ที่มีฤทธิ์สูง หากเผาออกซิเจนเหลวจะทำให้เกิดการระเบิดอย่างรุนแรง วัตถุที่ราดด้วยออกซิเจนเหลวเมื่อถูกเผาจะไหม้อย่างรวดเร็ว 
ออกซิเจนเหลวใช้เป็นก๊าซเชิงอุตสาหกรรมและใช้เป็นตัวออกซิไดซ์ในการขับเคลื่อนยานอวกาศ โดยผสมกับไฮโดรเจนเหลว เคโรซีนและมีเทน
ประวัติ.
ในปี ค.ศ. 1845 ไมเคิล ฟาราเดย์ทดลองทำให้ก๊าซทั้งหมดที่เป็นที่รู้จักในตอนนั้นเป็นของเหลว อย่างไรก็ตาม ฟาราเดย์ไม่สามารถทำให้ก๊าซ 6 ชนิด (ออกซิเจน, ไฮโดรเจน, ไนโตรเจน, คาร์บอนมอนอกไซด์, มีเทนและไนตริกออกไซด์) กลายเป็นของเหลวได้ จึงเรียกก๊าซ 6 ชนิดนี้ว่า "ก๊าซถาวร" (permanent gases) ในปี ค.ศ. 1877 หลุยส์ ปอล แคลเลเตต์และเราอูล พิกเตต์ประสบความสำเร็จในการผลิตอากาศเหลว (liquid air) ต่อมาในปี ค.ศ. 1883 ซิกมันต์ ฟลอเรนตี วรอบริฟสกีและคาโรล ออลส์ซิฟสกีประสบความสำเร็จในการผลิตออกซิเจนเหลว
ทางหลวงแผ่นดินหมายเลข 3422

ทางหลวงแผ่นดินหมายเลข 3422 สายลาดบัวหลวง - อำเภอสองพี่น้อง เป็นทางหลวงแผ่นดินในจังหวัดพระนครศรีอยุธยา นครปฐม และสุพรรณบุรี รูปแบบถนนเป็นรูปแบบชนิด 4 ช่องจราจร ไปกลับ ฝั่งละ 2 ช่อง โดยจุดเริ่มต้นอยู่ที่สามแยกลาดบัวหลวง จุดตัดทางหลวงแผ่นดินหมายเลข 340 เข้าเขตอำเภอบางเลน จังหวัดนครปฐม และเข้าเขตอำเภอสองพี่น้อง จังหวัดสุพรรณบุรี ผ่านทางเข้าวัดไผ่โรงวัว ข้ามแม่น้ำท่าจีน และสิ้นสุดสายทางที่สามแยกสองพี่น้องหน้าที่ว่าการอำเภอสองพี่น้อง จุดตัดทางหลวงแผ่นดินหมายเลข 3260 รวมระยะทาง 32.355 กิโลเมตร
ประวัติ.
เมื่อวันที่ 29 กันยายน พ.ศ. 2532 มีการออกพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างทางหลวงจังหวัดหมายเลข 3422 สายแยกทางหลวงแผ่นดินหมายเลข 340 (ลาดบัวหลวง) - ต่อเขตเทศบาลตำบลสองพี่น้องควบคุม ตอนแยกทางหลวงแผ่นดินหมายเลข 340 (ลาดบัวหลวง) - วัดโพธาราม (วัดไผ่โรงวัว) พ.ศ. 2532 โดยจากแผนที่แนบท้ายจะเห็นว่าแนวเส้นทางเริ่มต้นตั้งแต่ ทางหลวงแผ่นดินหมายเลข 340 ที่อำเภอลาดบัวหลวง จังหวัดพระนครศรีอยุธยา จนถึงทางหลวงจังหวัดหมายเลข 3422 (ต่อเขตเทศบาลตำบลสองพี่น้องควบคุม) ที่อำเภอสองพี่น้อง จังหวัดสุพรรณบุรี
ถนนเฉลิมบูรพาชลทิต

ถนนเฉลิมบูรพาชลทิต เป็นถนน 2 เลนสวนทางกัน ถนนบางส่วนในอดีตเคยเป็นทางหลวงเดิม และ มีการสร้างเพิ่มเติมเพื่อเชื่อมถนนเข้าด้วยกัน ถนนเส้นนี้จัดสร้างโดยกรมทางหลวงชนบท กระทรวงคมนาคม ครอบคลุมตั้งแต่ จังหวัดระยอง ไปจนถึงจังหวัดจันทบุรี และมีแผนที่จะขยายครอบคลุมตั้งแต่จังหวัดชลบุรี ระยอง จันทบุรี ไปจนถึงจังหวัดตราด
ถนนเฉลิมบูรพาชลทิต เป็นส่วนหนึ่งของโครงข่ายถนนเลียบชายฝั่งทะเล และถนนเพื่อการท่องเที่ยวชายฝั่งทะเลระดับสากลอย่างยั่งยืน (Scenic Route) และช่วยลดปริมาณรถในถนนสุขุมวิท ประกอบไปด้วยทางหลวงชนบทหลายช่วงประกอบกันเป็นถนนเฉลิมบูรพาชลทิต อยู่ภายใต้การดูแลของ หมวดบำรุงทางหลวงชนบทเฉลิมบูรพาชลทิต สำนักงานทางหลวงชนบทที่ 3 (ชลบุรี)
ถนนเฉลิมบูรพาชลทิต ระยะที่ 1.
ถนนเฉลิมบูรพาชลทิต ระยะที่ 1 (ช่วงจังหวัดระยอง - จันทบุรี) ประกอบไปด้วย ทางหลวงชนบท รย.4036, รย.5071, จบ.5050 และ จบ.5051 มีจุดเริ่มต้นบริเวณแยกวงเวียนสุนทรภู่ จุดตัดทางหลวงแผ่นดินหมายเลข 3161 เลาะไปตามแนวชายทะเลระยอง จากนั้นขึ้นสะพานประแสร์สิน ข้ามปากน้ำประแส ผ่านหาดคุ้งวิมาน จุดชมวิวเนินนางพญา ขึ้นสะพานสมเด็จพระเจ้าตากสินมหาราช (สะพานแหลมสิงห์) ข้ามปากแม่น้ำจันทบุรี ผ่านคุกขี้ไก่ แล้วเลาะไปตามแนวชายทะเลแหลมสิงห์ แล้วสิ้นสุดที่สามแยกเฉลิมบูรพาชลทิต จุดตัดทางหลวงแผ่นดิน 3149 รวมระยะทาง 100 กิโลเมตร ถนนเฉลิมบูรพาชลทิตนอกจากจะเป็นถนนที่เหมาะกับการขับรถเล่นชมวิวแล้ว ยังเหมาะที่จะมาปั่นจักรยานชมวิว มีเลนของจักรยานโดยเฉพาะที่บริเวณไหล่ทาง
ถนนเฉลิมบูรพาชลทิต ระยะที่ 2.
ถนนเฉลิมบูรพาชลทิต ระยะที่ 2 (ช่วงจังหวัดชลบุรี - ระยอง) ตามแผนจะมีจุดเริ่มต้นบริเวณท่าอากาศยานนานาาติอู่ตะเภา เลาะตามแนวชายฝั่งไปตาม หาดพลา - หาดพยูน - หาดทรายทอง - หาดสุชาดา - หาดแหลมเจริญ - แหลมรุ่งเรือง - หาดแม่รำพึง - ก้นอ่าว - บ้านเพ - สวนสน - แหลมแม่พิมพ์ โดยเน้นแนวถนนเดิมที่มีอยู่ไปจนบรรจบบริเวณวงเวียนสุนทรภู่ ซึ่งเป็นจุดเริ่มต้นของระยะที่ 1 ระยะทางประมาณ 95 - 100 กิโลเมตร ซึ่งอยู่ในกระบวนศึกษาของมหาวิทยาลัยบูรพา
ถนนเฉลิมบูรพาชลทิต ระยะที่ 3.
ถนนเฉลิมบูรพาชลทิต ระยะที่ 3 (ช่วงจังหวัดจันทบุรี - ตราด) เพิ่อเชื่อมโยงและส่งเสริมการท่องเที่ยวจังหวัดตราด ต่อเนื่องจากจังหวัดจันทบุรีทางเส้นทางบ้านบางชัน ซึ่งมีแนวการก่อสร้างผ่านพื้นที่ป่าสงวนแห่งชาติป่าเลนปากน้ำเวฬุ ปัจจุบันอยู่ในขั้นตอนของการศึกษา เนื่องจากพื้นที่แนวก่อสร้างประกอบไปด้วยแนวของป่าชายเลน จึงจำเป็นจะต้องศึกษาในเรื่องของผลกระทบของสิ่งแวดล้อมและแนวทางการก่อสร้าง
ภัทรศยา ยงรัตนมงคล

ภัทรศยา ยงรัตนมงคล ชื่อเล่น มิ้นท์ เป็นนักแสดงและนางแบบหญิงชาวไทย เกิดเมื่อวันที่ 12 มกราคม พ.ศ. 2536 จบการศึกษาระดับมัธยมศึกษาจาก Harrow International School และจบปริญญาตรีสาขา Fashion Marketing จาก Raffles International College และ (วิทยาลัยนานาชาติราฟเฟิลส์) ปริญญาโทจาก London College of Fashion สาขา (Psychology for Fashion Professional)
สุรพล อิสรไกรศีล

ศาสตราจารย์เกียรติคุณ นายแพทย์ สุรพล อิสรไกรศีล นายกราชบัณฑิตยสภา และราชบัณฑิต สำนักวิทยาศาสตร์ ประเภทวิชาแพทยศาสตร์และทันตแพทยศาสตร์ สาขาวิชาอายุรศาสตร์ (โปรดเกล้าฯแต่งตั้งเมื่อวันที่ 28 พฤศจิกายน พ.ศ. 2545) แพทย์ชาวไทย แพทย์เชี่ยวชาญด้านมะเร็งโรคเลือดที่มีชื่อเสียงเป็นที่รู้จักและยอมรับของแพทย์ไทยและแพทย์ต่างชาติ
ประวัติ.
ศาสตราจารย์เกียรติคุณ นายแพทย์สุรพล อิสรไกรศีล เกิดเมื่อวันที่ 18 กรกฎาคม พ.ศ. 2493 ที่ตำบลท่านัด อำเภอดำเนินสะดวก จังหวัดราชบุรี เป็นบุตรชายคนโตของนายกิมฮง และนางสมพร อิสรไกรศีล มีพี่น้องทั้งหมด 4 คน 
สมรสกับรองศาสตราจารย์แพทย์หญิงรัตนา อิสรไกรศีล มีบุตรและธิดาทั้งหมด 3 คน คือ นางสาวฤชุตา อิสรไกรศีล, นางสาววิชญา อิสรไกรศีล และนายแพทย์ภคภณ อิสรไกรศีล
ประวัติการทำงาน.
ตำแหน่งสำคัญในอดีต         
ตำแหน่งปัจจุบัน
โกลเดนเมียนมาร์แอร์ไลน์

โกลเดนเมียนมาร์แอร์ไลน์  เป็นสายการบินสัญชาติพม่า ให้บริการเที่ยวบินทั้งภายในและระหว่างประเทศ ก่อตั้งในเดือนสิงหาคม ค.ศ. 2012 โดยผู้ลงทุน 15 ราย หนึ่งในนั้นคือ ประธานของซีบีแบงก์และเมียนมาโกลเดนสตาร์ สายการบินเริ่มให้บริการในเดือนมกราคม ค.ศ. 2013 โดยใช้เครื่องบินแอร์บัส เอ320 หนึ่งลำ และมีแผนจะซื้อลำใหม่ทุก ๆ ครึ่งปี แต่ในที่สุดก็ไม่ได้ทำตามแผนดังกล่าว
ฝูงบิน.
"สถิติเดือนมิถุนายน ค.ศ. 2016:"